
				JUSTIZIA ADMINISTRAZIOA

				BILBOKO LEHEN AUZIALDIKO 4 ZENBAKIKO EPAITEGIA

				1103

				EDIKTUA, 840/2017 hitzezko judizioaren ondoriozkoa.

				Bilboko Lehen Auzialdiko 4 zenbakiko Epaitegia.

				Judizioa: 840/2017 hitzezko judizioa.

				Demandatzailea: Seguros Allianz SA.

				Abokatua: Raul Hugo Calderon Plaza.

				Prokuradorea: Patricia Calderon Plaza.

				Demandatua: David Vazquez Extremo.

				Gaia: diru-zenbateko bat erreklamatzea.

				 

				Judizio horretan, epaia eman da 2018-11-06an. Hona hemen epaitza:

				Osorik baiesten dut Patricia Calderón Plaza prokuradoreak Seguros Allianz SA aseguru-etxearen izenean eta bera ordezkatuz aurkeztutako demanda, David Vázquez Extremo auzi-iheslariaren kontrakoa. Hori dela-eta, demandatua kondenatzen dut auzi-jartzaileari honako kopuru hauek ordaintzera:

				a) 4.391,13 euro.

				b) Aipatutako zenbatekoak (4.391,13 euro) ebazpen hau ematen den egunetik aurrera sortutako legezko interesak, bi puntutan gehituta.

				c) Judizioaren kostuak.

				Aurkaratzeko modua: Bizkaiko Probintzia Auzitegiari aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, hauek adieraziko dira: aurkaratzea zein alegaziotan oinarritzen den eta apelatutako ebazpena eta aurkaratutako erabakiak zein diren (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori kontsignatu beharko da epaitegi honek Banco Santanderren duen gordailu eta kontsignazio kontuan. Kontuaren zenbakia hauxe da: 4708. Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Kontsignazioa egiaztatu beharko da errekurtsoa aurkeztean (BJLO, 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				David Vazquez Extremo demandatuaren egungo bizilekua ezezaguna denez, aipatutako ebazpena Euskal Herriko Agintaritzaren Aldizkarian argitaratutako ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera.

				

				Ebazpen horren aurka, auzi-ihesean den demandatuak apelazio-errekurtsoa aurkez dezake.

				Interesdunak eskuragarri dauka jakinarazten den ebazpenaren testu osoa auzitegi honetako bulego judizialean.

				Bilbao (Bizkaia), 2019ko otsailaren 13a.

				JUSTIZIA ADMINISTRAZIOAREN LETRADUA.

